11/10/2021 | Administración LocalMunicipal
Malpica de Bergantiños
Recadación
Convocatoria de subvencións para o fomento das actividades deportivas nos anos 2020 - 2021

1.- FINALIDADE E OBXECTO DA CONVOCATORIA. A presente convocatoria ten por obxecto regular o procedemento da concesión de subvencións en réxime de concorrencia competitiva para fomentar as actividades deportivas e deportivo-recreativas que promovan asociacións e clubs deportivos legalmente constituídos ao abeiro das competencias reguladas na Lei 7/1985, de bases de réxime local e na Lei 5/1997, de administración local de Galicia. Financiarase as actuacións realizadas no período que vai comprendido entre o 1 de xaneiro do 2020 e o 31 de decembro de 2021.2.- BENEFICIARIOS. Poderán solicitar as subvencións reguladas na presente convocatoria as asociacións que cumpran con todos e cada un dos requisitos seguintes: a) Asociacións sen ánimo de lucro. b) Asociacións de ámbito local con personalidade xurídica propia. c) Asociacións que desenvolvan as súas actividades no termo municipal. d) Asociacións que non teñan pendente de xustificar ningunha subvención concedida polo Concello de Malpica de Bergantiños. e) Asociacións que figuren inscritas no Rexistro Municipal de Asociacións do Concello de Malpica de Bergantiños antes de publicar as presentes basees. (Queda excluída calquera federación deportiva) Non poderán ter a condición de beneficiarios aquelas persoas ou entidades nas que concorran as circunstancias enumeradas no artigo 13.2 da Lei 38/2003, xeral de subvencións.3.- ACTIVIDADES SUBVENCIONABLES. As subvencións que se concedan conforme ás presentes bases terán por obxecto: 3.1. Colaboración nos gastos correntes derivados da realización das actividades de promoción deportiva ou participación en campionatos deportivos federados polos suxeitos mencionados no artigo 2 das presentes bases.3.2. Gastos xerais de funcionamento, conservación, mantemento ou reparacións menores da entidade, que non teñan o carácter de investimento. Será subvencionable o material vinculado a loita contra o COVID (material de limpeza, máscaras, hidroxeles.) 3.3. A entidade que recibise unha axuda do Concello de Malpica fará constar en lugar visible e destacado da publicidade da actividade a colaboración do Concello de Malpica de Bergantiños coa lenda: “subvencionado polo Concello de Malpica de Bergantiños” acompañada do seu escudo. O tamaño do escudo e lenda deberá ser, cando menos, de igual tamaño que os restantes que aparezan no mesmo soporte gráfico.3.4. A publicidade e materiais gráficos elaborados con motivo das actividades que reciban axudas do Concello de Malpica de Bergantiños utilizarán o idioma galego.3.5. Non serán subvencionables os gastos en bebidas alcólicas, carburantes, alimentación, nin viaxes ou excursións, neste último caso salvo que se xustifique suficientemente o seu carácter exclusivamente deportivo.4.- CONTÍA, LÍMITE E COMPATIBILIDADE DAS SUBVENCIÓNS. A contía das subvencións outorgadas polo Concello de Malpica non poderá ser superior ó oitenta por cento do presuposto de gastos. A contía das subvencións reguladas nas presentes bases non poderá ser tal que, illadamente ou en concorrencia con subvencións ou axudas doutras administracións públicas ou doutros entes públicos ou privados, supere o custo total da actividade a desenvolver polo beneficiario.5.- PRAZO E PRESENTACIÓN DE SOLICITUDES. As solicitudes deberán formularse a través do Rexistro Telemático (http://sede.malpicadebergantinos.es/gl/index.html), no prazo de 20 días naturais que comezarán a contar dende o día seguinte ao da publicación do estrato da convocatoria no Boletín Oficial da Provincia. As solicitudes deberán formularse nos modelos normalizados que figuran como ANEXO destas bases. Achegándose a seguinte documentación: 1º Memoria explicativa das actividades a realizar ou realizadas durante as tempadas 2020/2021.2º Orzamento detallado da entidade, onde se relatarán todos os gastos e os ingresos, incluíndo as cotas de socios.3º Documento que acredite o número de socios da entidade no momento da presentación da solicitude e o número de licenzas federativas e as categorías nas que se desenvolven as actividades deportivas.4º Documento que acredite o acordo da solicitude e o nomeamento do representante.5º Certificado de titularidade da conta bancaria na que realizarán os pagamentos.6º Declaración responsable da obtención doutras subvencións, axudas, ingresos ou recursos que financien as actividades subvencionadas.7º Declaración responsable de non estar incursos nas prohibicións para obter a condición de beneficiario sinaladas nos apartados 2 e 3 do artigo 13 da Lei 38/2003, de 17 de novembro, xeral de subvencións, así como autorización ó concello para a verificación de atoparse ó día coa facenda municipal.8º Certificado en vigor acreditativo de atoparase ó corrente no cumprimento das obrigas tributarias coa Seguridade Social, a Axencia Tributaria e a Xunta de Galicia ou autorización ó Concello de Malpica de Bergantiños para consultar esta documentación. Ademais isto debe comprobarse tanto cando se outorga a subvención como cando se vai aprobar a xustificación.9º Fotocopia dos estatutos da entidade.10º Fotocopia da tarxeta de identificación fiscal da entidade.11º Documento que acredite a composición da Xunta Directiva da entidade.12º Fotocopia do DNI do representante da entidade 13º Fotocopia do recibo da póliza de Responsabilidade Civil en vigor da entidade. Non será necesaria achegar a documentación dos puntos 9º, 10º e 11º anteriores, cando xa conste nas dependencias do Concello ao estar inscritas as entidades no Rexistro Municipal de Asociacións, sempre e cando se presente declaración xurada de que non se teñen modificado os datos e circunstancias incluídas na dita documentación e que non ten transcorrido máis de 5 anos dende a súa presentación.6.- CRITERIOS PARA A CONCESIÓN DE SUBVENCIÓNS. Cada participante poderá obter ata un máximo de 70 puntos, que serán repartidos pola comisión avaliadora como segue: 1.- Representatividade da entidade peticionaria no Concello, atendendo ao número de actividades desenvolvidas ou proxectadas, illadamente ou de xeito conxunto con outras entidades. A representatividade que supoña a entidade dentro do Concello, 10 puntos como máximo.2.- Grao de interese xeral ou sectorial da/s actividade/s que se propoña realizar e a súa coordinación e complementariedade cos programas municipais O interese xeral que desprenda a entidade: 10 puntos como máximo.3.- Número de actividades propostas 1 punto por actividade proposta ata un máximo de 10 puntos.4.- Carácter periódico ou permanente das actividades desenvolvidas, podendo acadar 10 puntos como máximo: Por participar en competicións federadas en formato liga 0,5 puntos por cada clube participante. Por participar en actividades puntuais non federadas 0,1 puntos por cada unha.5.- Número de licenzas federativas, sendo acompañado dunha certificación federativa que o acredite, Ente 10 e 40 licenzas 2 puntos Ente 41 e 60 licenzas 4 puntos Ente 61 e 80 licenzas 6 puntos Ente 81 e 100 licenzas 8 puntos 101 ou máis licenzas 10 puntos 6.- Presuposto anual de gastos, detallado. Valorarase a porcentaxe de axuda municipal solicitada en relación á contía total do orzamento presentado por esa entidade. Menor ou igual ó 30%: 10 puntos Maior do 30% e menor ou igual ó 40%: 8 puntos Maior do 40% e menor ou igual ó 50%: 6 puntos Maior do 50% e menor ou igual ó 60%: 4 puntos Maior do 60% e menor do 70%: 2 puntos 7.- Promoción do deporte de base. Entendendo deporte de base desde prebenxamín ata cadete ambos incluídas. Valorarase ata un máximo de 10 puntos. Por ter equipos da categoría prebenxamín: 1 puntos Por ter equipos da categoría benxamín: 1 puntos Por ter equipos da categoría alevín: 1 puntos Por ter equipos da categoría infantil: 1 puntos Por ter equipos da categoría cadete: 1 puntos 7.- IMPORTE E APLICACIÓN ORZAMENTARIA. O importe global para as presentes subvencións será de 30.000 € con cargo á partida 341.480 dos orzamentos do Concello de Malpica de Bergantiños para o ano 2021.8.- INSTRUCIÓN E ÓRGANO INSTRUTOR. O órgano competente para instruír o procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse a proposta de resolución será a concelleira-delegada de deporte. O órgano instrutor, á vista do expediente e do informe da Comisión Avaliadora formulará a proposta de resolución provisional, na que se expresará o cumprimento dos requisitos dos solicitantes para a concesión das axudas, a relación nominal e a contía individualizada de subvención que se propón para cada solicitante, conforme aos criterios de para a concesión da subvención establecidos no artigo 6 das presentes bases. Se na instrución do expediente fosen tidos en conta outros feitos ou datos distintos dos achegados polos interesados, notificaráselle a proposta de resolución, concedéndolles un prazo de 10 días para que presenten as alegacións que estimen pertinentes. Á vista das alegacións presentadas, o órgano instrutor formulará a proposta de resolución definitiva. De non presentárense alegacións, ou no caso de que este trámite non fose necesario segundo ao parágrafo anterior, a proposta de resolución provisional terá automaticamente o carácter de proposta de resolución definitiva.9.- COMISIÓN AVALIADORA. A Comisión Avaliadora, composta por un presidente, un secretario e tres vocais, emitirá informe no que se concretará individualizadamente para cada beneficiario o resultado da avaliación realizada.10.- RESOLUCIÓN. O órgano competente para a concesión das subvencións será a Xunta de Goberno Local. O acordo de concesión ou denegación será motivado, quedando constancia no expediente os fundamentos da resolución que se adopte. As subvencións concedidas notificaranse individualmente e publicaranse no taboleiro de anuncios do Concello.11.- OBRIGAS DOS BENEFICIARIOS. As entidades subvencionadas terán que: 1.- Acreditar o cumprimento da finalidade para a que se conceda a subvención, coa presentación da memoria e da documentación xustificativa dos gastos realizados (fotocopias de facturas) así como a súa certificación correspondente.2.- Someterse ás actuacións de comprobación do Concello e ás de control financeiro que corresponde á Intervención municipal.3.- Comunicarlle ao Concello a concesión doutras subvencións concorrentes por parte doutras administracións ou entidades privadas para a mesma finalidade.4.- Sinalar en todo tipo de publicidade que estas actividades contan co financiamento do Concello coa expresión “subvencionado polo Concello de Malpica de Bergantiños” acompañado do escudo oficial do Concello, a efectos do cal deberán engadir xunto coa documentación xustificativa fotocopia que testemuñe o cartel ou medio/s mediante os cales se ten feito dita publicidade e o lugar dos mesmos.5.- Participar nas actividades organizadas desde o Concello cando lles sexa solicitada a súa colaboración.6.- Asumir todas as responsabilidades legais e civís das actividades que se realizan e a devolución íntegra da cantidade outorgada en caso de non cumprir con estas bases.12.- ACEPTACIÓN POLOS BENEFICIARIOS. A subvención entenderase aceptada polo solicitante se no prazo de 10 días dende a notificación da concesión non manifestase expresamente o seu rexeitamento.13.- XUSTIFICACIÓN DAS ACTIVIDADES E PAGAMENTO DAS SUBVENCIÓNS. Para o cobro da totalidade das subvencións deberán achegar ó Concello antes do 31 de decembro do ano en curso a totalidade da documentación requerida para este fin. En todo caso, os gastos subvencionados deberán ter sido realizados durante os anos 2020/2021. Admitiranse únicamente xustificantes correspondentes a actividades realizadas entre o 1 de xaneiro de 2020 e o 31 de decembro de 2021. A xustificación deberá realizarse mediante a presentación dos seguintes documentos: a) Declaración ou certificación de ter cumprida a finalidade da subvención mediante a realización das actividades para as que foi concedida, así como as memorias de prensa, os materiais gráficos editados e canta documentación contribúa a clarexar a realización e alcance do investimento e, no seu caso, a acreditación de teren realizado os materiais de difusión da entidade e das actividades obxecto de axuda en galego. b) Relación detallada das subvencións ou axudas obtidas doutras administracións públicas ou entidades privadas para o mesmo obxecto ou, polo contrario unha declaración de non ter outras subvencións públicas ou privadas para o mesmo obxecto. c) Acreditación da realización de gastos, do xeito seguinte: As subvencións que teñan por finalidade a realización de actividades que xeren gastos correntes, xustificaranse mediante facturas orixinais (cos requisitos esixidos no RD 1496/2003) ou fotocopias. No caso de gastos de persoal, poderán achegarse como xustificante as nóminas acreditativas do pagamento ou os documentos xustificativos de ingreso dos seguros sociais. En ambos, os dous casos, deberá acreditarse o pago das facturas ou nóminas que se presenten a efectos da xustificación da axuda. Para os gastos iguais ou superiores a 1.000 euros deberá acreditarse o pago, a través dalgún soporte bancario: transferencia, cheque ou tarxeta de creto ou débito. Nos demais casos deberá constar na factura que esta foi pagada co selo e/ou sinatura do emisor. O gasto, xustificado mediante a documentación sinalada, deberá acadar, polo menos, o importe da axuda concedida, tal como vén este definido no parágrafo 1 das consideracións xerais de xustificación ou a suma das subvencións obtidas de administracións públicas ou entidades privadas, no caso de que existan. Para o non previsto nesta convocatoria estarase ó disposto nas Bases de execución do presuposto do Concello de Malpica de Bergantiños e na Lei 38/2003, de 17 de novembro, xeral de subvencións, así como na Lei de Subvencións de Galicia En Malpica de Bergantiños, a 06 de outubro de 2021 O Alcalde Asdo: Eduardo José Parga Veiga SOLICITANTE: ( Os datos cubertos deberán coincidir exactamente cos datos da tarxeta do CIF/NIF presentada, e cos titulares da conta bancaria) Denominación: _________________________________ CIF: ____________________ Enderezo: _______________________ C. P. _________ Localidade: ______________ Tlfno: _____________ Fax: ____________ e-mail: ____________________________ Nº de rexistro na Xunta de Galicia: _______________ Nome e Apelidos: ___________________________________ NIF: ________________ Tlfno: _________________ Relación coa endidade: ___________________________ e-mail: ________________________________________________ Poxecto da actividade, interese e obxectivo que se persegue: Número de actividades propostas: Número de persoas que se beneficiarán da axuda: Calendario das actividades que se realizarán: _______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ PROPIOS _______________________________________________________________________________________________ SOLICITADOS A ESTE CONCELLO _________________________________________________________________________ DEPUTACIÓN DE A CORUÑA ______________________________________________________________________________ XUNTA DE GALICIA ______________________________________________________________________________________ OUTROS _______________________________________________________________________________________________ D/DONA ____________________________________ con DNI______________________, como Secretario da entidade______________________________________. CERTIFICA: que a día de hoxe a entidade ___________________________________________ ten ______________ socios e ______________ licencias federativas, que desenvolven as súas actividades nas seguintes categorías: E para que conste, ós efectos oportunos, expido a presente certificación. En ________________ a ____ de________________ do 2021. Vº e Prace Asdo: O PRESIDENTE O SECRETARIO D/DONA ______________________________________________ con DNI _________________________, como Secretario da entidade ______________________________________. CERTIFICA: Que na reunión da xunta directiva da mencionada entidade, celebrada o día ____________ adoptouse o acordo de presentación da seguinte solicitude: ______________________________________________________________________________________________________ ______________________________________________________________________________________________________ ______________________________________________________________________________________________________ Así mesmo, acordouse nomear a D/DONA ______________________________________ con DNI ________________, representante para as relacións desta entidade co Concello de Malpica de Bergantiños. E para que conste, ós efectos oportunos, expido a presente certificación. En ________________ a ____ de__________________ do 2021 Vº e Prace Asdo: O PRESIDENTE O SECRETARIO I. Datos do acredor (deberanse achegar fotocopia do NIF ou CIF, salvo que xa a presentase con anterioridade) II. Datos do representante III. Alta de datos bancarios IV. Baixa de datos bancarios (sinatura do acredor ou representante) D/DONA ___________________________________ con DNI __________________, como Secretario da entidade ______________________________________. DECLARA: Que para os exercicios 20/21 ten solicitada unha subvención ó Concello de Malpica, por importe de ____________€ co seguinte obxecto: _______________________________________________________________________________________________________ 2.- Que, para a mesma finalidade, obtivéronse, ademais as seguintes subvencións, polos importes que se indican:  NINGUNHA OUTRA SUBVENCIÓN E para que conste, ós efectos oportunos, expido a presente declaración. En ________________ a ____ de________________ do 2021 Vº e Prace Asdo: O PRESIDENTE O SECRETARIO (Esta declaración deberá realizala a persoa nomeada como representante) D/Dna_____________________________________________________ co DNI________________________ como representante da entidade ___________________________________________ – Que coñece e acepta as bases da presente convocatoria – Que son certos cantos datos figuran na Solicitude de participación. – Que non está incurso/a en circunstancias que supoñan a prohibición de percepción de subvención ou axudas públicas (artigo 13.2 e 13.3 LXS) – Que está ao corrente das súas obrigas tributarias, de Seguridade social (art.14.1. LXS) e coa Facenda Municipal do Concello de Malpica de Bergantiños, para o cal se compromete – Que autorizo que se soliciten datos á facenda municipal, e de non ter débedas co Concello. – Que se compromete a aportar os datos que se lle poidan solicitar aos efectos das comprobacións previstas na lexislación actual de subvencións. – Que non houbo variacións nos datos aportados no rexistro de asociacións do Concello de Malpica. En _____________________________ a _______ de____________________ do 2021 Sinatura”